Næstved Kommune

Teatergade 8, 2. sal.

4700 Næstved

5588 5010

[www.naestved.dk](http://www.naestved.dk)

Dagsorden

Mødeforum

 **Styregruppen**

Sagsnr.

Dokumentnr.

Mødedato

**9/5-2014**

Tid

**Kl. 9-12**

Sted

**Næstved Kommune, Teatergade 8, 4700 Næstved**

Deltagere

**Bruno Lind – Næstved**

**Kenn Thomsen – Holbæk**

**Mogens Raun Andersen – Roskilde**

**Poul Bjergved – Slagelse**

**Rita Pedersen – Solrød**

**Lone Feddersen – Lejre**

**Michael Nørgaard – Region Sjælland**

**Anne Andersen – KKR Sjælland**

**Bo Gammelgaard – Sekretariatet**

**Povl Skov – Sekretariatet**

Gæster

**John Frejlev – Økonomigruppen**

Afbud

**Jacob Nordby – Ringsted**

**Inger Marie Vynne – Lejre**

**Lau Svendsen-Tune - Vordingborg**

**Gitte Løvgren – Odsherred**

**Alma Larsen – Guldborgsund**

**Svetlana Sokolska – Sekretariatet**

Referent

**1.Godkendelse af referat fra Styregruppemøde 11/4- 2014**

**Indstilling:**

Sekretariatet indstiller:

* At styregruppen godkender referatet fra 11/4-2014

**Bilag:**

* Referat fra styregruppemøde 11/4-2014:

**Beslutning:**

* Referatet blev godkendt

**2. Styringsaftale 2015**

**Baggrund:**

*På styregruppemøde 11/4, var indledende drøftelser om styringsaftalen*.

KKR Sjællands anbefaling af attaksterne i 2015 maksimalt må stige med pris- og lønudviklingen fratrukket 1½ procentpoint indgår i styringsaftalen og herunder Roskildes tilkendegivelse af at man ikke kunne tilslutte sig beslutningen. Styregruppen besluttede at økonomigruppen udarbejder kommissorium ift at imødekomme KKRs ønske om, at der ved behandlingen af sagen (om takstreduktionen) i 2015 foreligger en analyse som oplæg til en treårig aftale.

Styregruppen besluttede at orientere K17 og KKR om den nye takstbekendtgørelse samt indskrive i forslaget til styringsaftalen at den nye takstbekendtgørelse må forventes at medføre ændringer som må implementeres når de foreligger. Styregruppen drøftede styringsaftalens principper om færrest mulige takster og færrest mulige tillægsydelser på baggrund af kommunernes stigende interesse i differentierede takster og ønske om øget gennemsigtighed.
Styregruppen besluttede at økonomigruppen høres ift. pakkeløsninger og takstprincipperne.

Styregruppen besluttede at drøfte Børnehus og Tilsyn på direktørmøde 2/5 samt på styregruppemøde 9/5 og indskrive resultaterne af drøftelserne i forslaget til styringsaftalen. Jf. udviklingsstrategien (fokusområde 3:Metodeudvikling herunder evidens & effekt og med misbrugsområdet som case samt fokus på organisering & finansiering af udvikling), besluttede styregruppen at foreslå et udviklingsbidrag som lægges på taksten og som samlet udgør ca. 1 mill.

*På direktørmøde 2/5*, blev styringsaftale 2015 drøftet og herunder de ovenfor nævnte temaer om takstreduktion, takstprincipper, Børnehus, Tilsyn og udviklingspulje samt forpligtende samarbejde.

Forsamlingen tog takstreduktionen til efterretning. Der var fortsat opbakning til takstprincipperne om færrest mulige takster og færrest mulige tillægsydelser. Flere takster og tillægsydelser er økonomisk set svært at styre og i stedet skal borgerne visiteres til tilbud der passer til dem og deres behov. Børnehus og Tilsyn beskrives i afsnit i styringsaftalen på baggrund af oplæg og drøftelser på direktørmødet samt bemærkninger fra Socialtilsyn Øst og Børnehus Næstved. Udviklingspulje finansieres i første omgang via RS17 midler, men skal på længee sigt finansieres via taksten. Forslag til Taskforceprocedure ift. truede specialiserede tilbud beskrives i styringsaftalen, mens resten af 2014 fokusområdet forpligtende samarbejde afrapporteres ultimo 2014.

**Indstilling:**

Sekretariatet indstiller:

* At styregruppen drøfter og godkender styringsaftalen 2015 mhp. videresendelse til behandling i K17og KKR.

**Bilag:**

* Styringsaftale 2015 – eftersendes

**Beslutning:**

* Styregruppen drøftede styringsaftalen og herunder form og indhold
* Styregruppen besluttede at styringsaftalen formmæssigt bevares, men forkortes og indholdsmæssigt prioriteres beskrivelse af ændringer og projekter siden sidste styringsaftale. Bilag til styringsaftalen lægges på hjemmesiden. <http://rs17.dk/rammeaftalen/rammeaftale-2015.aspx>
* Styringsaftalens form fremadrettet drøftes i forbindelse med udarbejdelsen af rammeaftale 2016.
* Styregruppen besluttede, også jf. drøftelser på direktørmødet 2/5, at fastholde takstprincipperne (mindst mulig administration, færrest mulige takster, færrest mulige tillægsydelser)
* Ift. lovændringer og herunder ny takstbekendtgørelse afventer styregruppen vedtagelsen af ny lovgivning.
* Ift. organisering og finansiering af udviklingspulje besluttede styregruppen at nedsætte en arbejdsgruppe. Kort oplæg om udviklingspuljen drøftes på næste styregruppemøde 15/8.
* Ift. taskforceproceduren er en del af arbejdet med fokusområdet forpligtende samarbejde som bygger på arbejdet med de mest specialiserede tilbud, hvilket betones i styringsaftalen.
* Styregruppen tiltrådte forslag til taskforceprocedure i styringsaftalen
* Holbæk fremsender tekst til styringsaftalen om Socialtilsyn Øst.

**3. Direktørmøde 2/5 - opfølgning**

**Baggrund:**

På styregruppemøde 11/4 besluttede styregruppen følgende punkter til direktørmødet 2/5: Styringsaftale herunder takster, Tilsyn, Børnehus, National koordinationstruktur, Dialog om fokusområder 2015 og markedsmodning samt input til styregruppen iøvrigt.

Direktørmødet havde 25 deltagere og der blev orienteret og drøftet ift de ovenstående temaer. Udover de i punkt 2 nævnte drøftelser i relation til styringsaftalen 2015, blev drøftet følgende

* Markedsmodning: En enkelt kommune udtrykte utilfredshed med processen og valg af autismeområdet, hvor man hellere havde set misbrugsområdet og dele af psykiatriområdet i udbud. Holbæk betonede at der var tale om et markedsmodningsprojekt med sandsynligvis få private bud, da de private er svære at få til at byde.
* Feriepengeforpligtelser på bosteder: Ferie individuelt skal ikke i takst og der er ikke behov for at aftale fælles serviceniveau, da der er forskellig praksis i de forskellige kommuner og derfor ikke umiddelbar interesse i at foretage fælles udmelding. Problematikken drøftes på styregruppemøde 9/5.
* Økonomigruppen foreslog at man ser på hvordan paragraf 107, 108, 105 i almenboligloven og paragraf 85 håndteres, da lovgivning og praksis ikke er ens. Forslaget behandles på styregruppemøde 9/5.
* Næste direktørmøde i efteråret 2014

**Indstilling:**

Sekretariatet indstiller:

* At styregruppen tager orienteringen til efterretning og fastlægger dato for næste direktørmøde efteråret 2014.

**Beslutning:**

* Styregruppen tog orienteringen til efterretning.
* Sekretariatet skriver ud med datoforslag til oktobermøde
* Der lægges op til to årlige møder herunder i god tid inden det årlige politikertemamøde formodentlig primo april.

**4. Udviklingsstrategi 2015 – udsat fra styregruppemøde 11/4**

**Baggrund:**

På styregruppemøde 11/4 drøftede styregruppen drøftede organisering og finansiering af udvikling jf. fokusområde 3) og besluttede at foreslå et udviklingsbidrag som lægges på taksten og som samlet udgør ca. 1 mill. jf. punkt 4. Resten af punktet blev udsat til næste styregruppemøde 9/5

På møde 7/2, drøftede styregruppen udkastet til udviklingsstrategi og herunder at kommunerne forventer at kontanthjælpsreformen betyder at færre har råd til egen bolig og derved skaber pres på herberger og forsorgshjem. Styregruppen besluttede at spørgsmålet om flere udviklingsressourcer (a la region Midtjylland) nævnes i udviklingsstrategien og behandles i styringsaftalen. Den reviderede udviklingsstrategi er behandlet på i K17 21/2, i KKR 10/3 og efterfølgende udsendt til behandling i kommunerne. Fokusområder for 2015 er desuden drøftet på politikertemamøde 28/2 jf. dette punkt.

Udviklingsstrategien består af:

* beskrivelse af kapacitetsbehov på baggrund af kommunernes tilbagemelding,
* faglig udvikling på baggrund af høring i netværksgrupperne
* fokusområder på baggrund af kommunernes tilbagemeldinger, netværksgruppernes forslag, drøftelser på direktørmøder , i styregruppen, i K17, på politikertemamødet og i KKR

På baggrund af regionens og kommunernes tilbagemelding er hovedkonklusionen, at der på kapacitetssiden samlet set er de pladser til rådighed, der er behov for, og behovet for regulering i antal af pladser er yderst begrænset.

Det bør dog bemærkes at der indenfor forsorgsområdet: Herberger og forsorgshjem opleves generelt høj belægning og forventes stigende belægning og øget behov for pladser pga. kontanthjælpsreformen.

Fokusområderne for 2015 er:

1. Ministertema 2015: Anbragte børn og unges undervisning/uddannelse
2. Kontanthjælpsreformensbetydning for det specialiserede område og særlig fokus på de unge (15-25 år)
3. Metodeudvikling herunder evidens & effekt og med misbrugsområdet som case samt fokus på organisering & finansiering af udvikling.
4. Psykiatriområdet herunder pensionsreformens betydning og ungeområdet (15-25 år)

I lighed med sidste år lægges op til at der formuleres kommissorier for de enkelte fokusområder og efterfølgende nedsættes arbejdsgrupper til at varetage opgaven og dette med en tovholder fra styregruppen for hvert område.

**Indstilling:**

Sekretariatet indstiller:

* At styregruppen drøfter det fremtidige arbejde med fokusområderne for 2015, fordeling af tovholderopgaver og organisering ift. de enkelte fokusområder.

**Beslutning:**

* Styregruppen besluttede at der udarbejdes kommissorier for fokusområderne til behandling på næste styregruppemøde 15/8

5.Ledsagelse og støtte i ferier, weekender, mv. til borgere i sociale botilbud – Udsat fra møde 11/4

Baggrund:

Sagen er foranlediget af en henvendelse fra en kommune til socialministeriet vedrørende finansiering af ledsager på rejse, når borgere i botilbud rejser.

Lederen af botilbuddet har sendt forespørgsel til socialministeriet med spørgsmål om, hvorvidt borgere vil være bundet til serviceniveau og pågældende kommune spørger om det en problemstilling man er opmærksom på i rammeaftale-regi og at det eventuelt kunne være en idé, at drøfte serviceniveau tværkommunalt, så serviceniveauer og udvikling i takster udvikler sig ensartet. Kommunen vedhæfter udmeldinger fra Socialministeren og KL som indgår i bilag til dette punkt.

Sagen er efterfølgende sendt til behandling i økonomigruppen som har diskuteret problemstillingen og hæfter sig ved den meget præcise formulering i socialministerens brev, hvor det fremhæves, at borgerne ikke har et retskrav på ferie i henhold til serviceloven. Det præciseres endvidere, at vælger en kommune i sit serviceniveau at inkludere ferie, kan kommunen ikke opkræve borgeren for ledsagelse. Der er ikke tale om en lovændring, men en præcisering af gældende ret.

Økonomigruppen vurderer, at omkostninger til ferie ikke kan medregnes i taksten ud fra princippet om omkostningsægthed. Såfremt en borger deltager i ferie skal der ske særskilt opkrævning herfor, med mindre alle borgere deltager i ferie og ferien kan ses som en integreret del af det pågældende tilbud.  Dette kan ses helt analogt til kørsel, som heller ikke kan indregnes i taksten med mindre alle benytter kørslen.

Slagelse har pr. 7/4 fremsendt en orientering til økonomigruppen om at de arbejder med et forslag til serviceniveau for ledsagelse under ferie eller tilsvarende aktiviteter borgeren måtte vælge som alternativ til en traditionel ferie. Perspektivet er at udgifterne indarbejdes i taksterne for 2015. Mail fra Slagelse er vedlagt i bilag

**Indstilling:**

Økonomigruppen indstiller:

* At styregruppen tager orienteringen til efterretning

**Bilag:**

* Brev Socialministeren
* Brev fra KL
* Mail fra Slagelse

**Beslutning:**

* Styregruppen drøftede sagen og tog orienteringen til efterretning
* Styregruppen er enig i økonomigruppens vurdering og herunder at kun såfremt at ferie er et kollektivt tilbud kan det være en del af taksten og dette skal tydeligt fremgå af institutionens serviceniveau. Individuel ferie kan aftales som en tillægstakst

**6.Ændring af proceduren ved opkrævning af opholdsbetaling (egenbetaling) på forsorgshjem i Region Sjælland**. **– Udsat fra møde 11/4**

**Baggrund:**

Økonomigruppen er bekendt med at bl.a. Slagelse (jf. brev i bilag) og region Sjælland ønsker at kigge på håndteringen af brugernes betaling på forsorgshjem jf. nedenstående brev fra region Sjælland:

*Ændring af opholdsbetalingopkrævning af opholdsbetaling (egenbetaling) på forsorgshjem i region Sjælland*

I henhold til serviceloven skal beboere på kommunale og regionale forsorgshjem betale for opholdet af deres indtægt, pension, kontanthjælp mv.

Egenbetaling for ophold efter § 110 fastsættes én gang årligt ud fra gældende regler jf. socialministeriets skrivelse nr. 9174 af 19. maj 2008.

Beregningsgrundlaget for fastsættelse af egenbetalingen tilvejebringes af driftsherren og er udtryk for, hvad det koster at bo på forsorgshjemmet.

Det er beboerens oprindelige opholdskommune (handlekommune), som fastsætter borgerens betaling i en afgørelse over for borgeren. Denne afgørelse er udtryk for den betaling, som kommunen vurderer, borgeren er i stand til at betale.

Hidtidig procedure/hovedregel i region Sjælland har været at beboernes egenbetaling er afregnet direkte med forsorgshjemmet.

Det indstilles, at ændre proceduren, så handlekommunen fra den 1. januar 2015 opkræver egenbetaling hos borgerne.

Indstillingen drejer sig alene om egenbetaling på forsorgshjem, der adskiller sig fra § 107/§ 108 tilbud ved selvmøderprincippet. Når borgeren flytter ind på et forsorgshjem sker dette uden visitation og uden kommunal afgørelse af, hvad borgeren er i stand til at betale.

*Baggrunden for indstillingen*

Problematikken omkring opkrævning af opholdsbetaling har været drøftet i Lederkollegiet for Danmarks Forsorgshjem. Lederne har i forlængelse heraf spurgt Ministeriet for Børn, Ligestilling, Integration og Sociale Forhold dels om hvem, der afgør, hvad der skal betales, og dels hvem der har forpligtelsen til at opkræve betalingen.

Ifølge ministeriet er det kommunalbestyrelsen i borgerens oprindelige opholdskommune (handlekommune), der skal tage stilling til hver enkelt borgers betaling på baggrund af en konkret vurdering i forhold til den enkelte borger jf. bekendtgørelse nr. 1387 af 12. december 2006.

Handlekommunen skal opstille budget for borgerens økonomi og i den forbindelse tage stilling til, om borgeren har et rimeligt beløb til rest, når egenbetalingen og øvrige faste udgifter er betalt. Såfremt dette ikke er tilfældet, skal kommunen betale den del af egenbetalingen, som overstiger det beløb, borgeren kan betale. Spørgsmålet om borgerens egenbetaling fastsættes således i en afgørelse truffet af kommunalbestyrelsen.

Ovenstående forholder sig til hvem, der afgør, hvad der skal betales. Ministeriet for Børn, Ligestilling, Integration og Sociale Forhold har ligeledes forholdt sig til hvem, der har forpligtelsen til at opkræve betalingen.

Efter ministeriets opfattelse er den takst, kommunalbestyrelsen skal betale for en borgers ophold i et § 110 tilbud, bruttotaksten. Selve opkrævningen af betalingen er i sidste ende kommunalbestyrelsens ansvar, da myndigheden har de fornødne retsmidler til at indkræve betalingen for borgeren.

Ifølge Ministeriet for Børn, Ligestilling, Integration og Sociale Forhold har kommunalbestyrelsen det retlige og økonomiske ansvar for borgerens eventuelle manglende betaling uden at det påvirker den takst, der i øvrigt opkræves for opholdet i et forsorgshjem jf. ministeriets svar til Slagelse kommune (bilag 1).

Det faglige argument imod at kommunen opkræver egenbetaling hos borgerne på forsorgshjem er, at det ”modarbejder” pædagogiske indsats for at gøre borgerne økonomisk ansvarlige.

Heroverfor står imidlertid, at manglende betaling på forsorgshjem påfører udgifter til andre kommuner, idet manglende indtægter, som evt. medfører underskud, påvirker taksten to år efter.

**Indstilling:**

Økonomigruppen indstiller

* At problemstillingen sendes til udtalelse i økonomigruppen og i kredsen af ledere af forsorgshjem og krisecentre.

**Bilag:**

* Svar fra Socialministeriet 28/1 på Slagelse Kommunes brev 11/12-2013.

**Beslutning:**

* Styregruppen drøftede sagen
* Det er styregruppens vurdering at den eksisterende praksis, hvor forsorgshjem selv opkræver egenbetaling fra borgerne, er hensigtsmæssig og ikke bør ændres.
* Holbæk fremsender notat om problematikken
* Styregruppen besluttede at rette henvendelse til KL for at bede dem tage problematikken op.
* Sagen tages op igen på næste styregruppemøde 15/8

|  |  |
| --- | --- |
| **7. Status på projekter i rammeaftale 2013: - Hjerneskadeprojektet og De mest specialiserede tilbud – udsat fra møde 11/4****Baggrund:***Hjerneskadeprojektet*På styregruppemøde 7/2 fremlagde arbejdsgruppen rapporten og styregruppen tiltrådte rapportens indstillinger: På baggrund af arbejdet indstilles, at* Afrapporteringen tages til efterretning og indgår i det videre arbejde om udvikling af hjerneskadeindsatsen i regi af de 17 kommuner i KKR Sjælland.
* Det anvendte spørgeskema præciseres i forhold til konkrete formuleringer, og overdrages til sekretariatet for Rammeaftale Sjælland, der har ansvaret for, at gentage undersøgelsen årligt ind til andet besluttes i KKR-regi
* Der etableres tværkommunale grupper, der skal indgå i et samarbejde om udvikling af de specialiserede tilbud. Der oprettes grupper i tre klynger af kommuner – Nord, Syd, Øst
* Der samarbejdes på tværs af de tre klynger om et fælles program for kompetenceudvikling.
* Der forhandles et frivilligt tillæg til sundhedsaftalen om hjerneskaderehabilitering, der skal sikre større ensartethed i udskrivningsforløb sygehusene imellem samt skærpe sygehusenes fokus på kognition og kommunikation i genoptræningsplanerne.
 |  |

På styregruppemødet 7/2, blev snitflader ift. regionen, sundhedsaftalen og undhedsgruppen betonet og det blev besluttet at koordinere ift. sundhedsgruppen (Jakob Bigum Lundberg, Stevns er formand) og afklare om de er i gang med tilsvarende jf. tillæg til sundhedsaftalen mv. RS17 sekretariatet har efterfølgende taget kontakt til sekretariatet for sundhedsområdet og afholder koordineringsmøde 10/4. Den udvidede rapport med hovedkonklusioner og indstillinger er sendt til K17 og KKR og rapportens hovedkonklusioner er fremlagt på politikertemamøde 28/2.

*De mest specialiserede tilbud*

På styregruppemøde 7/2, godkendte styregruppen ekspertpanelets indstillinger og herunder indstilling af Synscenter Refsnæs som et af de mest specialiserede tilbud:

* Ift. Specialundervisningsområdet og hjælpemiddelområdet er det ekspertpanelets indstilling, at området afventer behandlingen af lovgivningen og herunder Socialstyrelsens arbejde og udmelding
* Ekspertpanelet indstiller, at sagen om Refsnæs tages op i koordinationsforum jf. punkt 4., da det er det eneste tilbud af sin art på landsplan og derfor bør sikres gennem en eller anden form for objektiv finansiering.
* Ift. autismeområdet er det ekspertpanelets indstilling, at disse tilbud revurderes efter næste indstillingsrunde, hvor der er udsendt de reviderede spørgeskemaer.
* Ift. organisering og årshjul er det ekspertpanelets indstilling, at kommunerne kan indstille tilbud en gang om året - næste gang september 2014.

Styregruppen godkendte det reviderede kommissorium og årshjul for ekspertpanelets arbejde og herunder at ekspertpanelet fortsat fungerer som rådgivende ift. indstilling af tilbud som mest specialiserede.

Resultaterne af ekspertpanelets arbejde er fremlagt i K17 21/2, på politikertemamøde 28/2 og i KKR 10/3.

Arbejdet med de mest specialiserede tilbud fortsætter under fokusområdet for 2014 om forpligtende samarbejde og herunder arbejdes bl.a. med forslag til modeller for overvågning af tilbud og forslag til hvordan der kan samles op, hvis der konstateres problemer.

Ift arbejdet med fokusområdet om forpligtende samarbejde, som ligger i forlængelse af ekspertpanelets arbejde, er nedsat en hurtigtarbejdende arbejdsgruppe med deltagere fra Greve, Lejre, Slagelse og Næstved/RS17. Resultaterne af arbejdet fremlægges på møde i KKR 20. juni

Ekspertpanelet har afholdt sit 5. møde 1. april med deltagelse af Professor Kjeld Høgsbro som på baggrund af materialet kom med input til udvikling af kriterier for hvad specialisering er og herunder hvordan de opstillede kriterier kan operationaliseres og fx blive til spørgsmål, som de enkelte tilbud på socialområdet kan besvare som udgangspunkt for udvælgelse.

Ekspertpanelet arbejder videre med udvikling af kriterier og udvikling af spørgeskemaet til kommunerne og afholder sit næste møde 3. juni.

Ekspertpanelet skriver ud og informerer de kommuner som har indmeldt tilbud og herunder både ift. indstillede og ikke indstillede tilbud.

**Indstilling:**Sekretariatet indstiller:

* At styregruppen tager orienteringen til efterretning

**Beslutning:**

* Styregruppen tog orienteringen til efterretning
* Ift. hjerneskadeprojektet, undersøger sekretariatet om der eksisterer klynger på dette område. Er dette ikke tilfældet tages initiativ til oprettelse af klynger
* Sekretariatet følger op ift. koordination med sundhedsaftalen og dette drøftes på næste styregruppemøde

**8. Fokusområder 2014 – status for arbejdet og videre proces – udsat fra møde 11/4**

**Baggrund:**

På styregruppemødet 3/5, blev nedsat arbejdsgrupper til at varetage arbejdet med fokusområderne for 2014 og herunder udarbejde kommissorier for de enkelte fokusområder til behandling på styregruppemøde 6/9. På styregruppemøde 6/9 blev kommissorierne for fokusområde 3: Metodeudvikling og 4: Psykiatriområdet godkendt, mens fokusområde 5:Forpligtende samarbejde tages op igen efter færdiggørelse af arbejdet med de mest specialiserede tilbud. Kommissorium for fokusområdet Senhjerneskadede er behandlet på styregruppemøder 3/5 og 7/6 og godkendt på møde i KKR Sjælland 11/6. Fokusområdet tilsyn er behandlet i forbindelse med udviklingsstrategi 2014.

På møde 7/2 tog styregruppen orienteringen til efterretning og besluttede at drøfte punktet på næste møde.

**Indstilling:**

Sekretariatet indstiller:

* At styregruppen drøfter status for arbejdet med fokusområder 2014 og den videre proces.

**Beslutning:**

* Styregruppen tog orienteringen til efterretning
* De forskellige emner er dækket ind af andre dagsordenspunkter

**9. Almenboligloven og Serviceloven**

**Baggrund:**

Ydelser til borgerne reguleret af serviceloven og almen boligloven bliver ikke håndteret ens af kommunerne i region sjælland.

Økonomigruppen foreslås derfor, at der laves en analyse med henblik på at opnå ensartethed i definitionen af ydelserne. Analysen skal omfatte brugen af SL §§ 85, 107 og 108 og ABL §§ 105 og 115,4 samt samspillet mellem de to love. Ensartetheden er vigtig, da der er stor samhandel mellem kommunerne indenfor de ovenstående paragrafer.

Problematikken er også behandlet i netværksgruppen for voksne handicappede jf. bilag

**Indstilling:**

Økonomigruppen indstiller:

* At styregruppen beslutter at der laves en analyse med henblik på at opnå ensartethed i definitionen af ydelserne. Analysen skal omfatte brugen af SL §§ 85, 107 og 108 og ABL §§ 105 og 115,4 samt samspillet mellem de to love.

**Bilag:**

* Materiale fra netværksgruppen Voksne handicappede

**Beslutning:**

* Styregruppen drøftede sagen og herunder at det er de respektive driftsherrers ansvar at følge loven
* Styregruppen henstiller at lovgivningen følges.
* Styregruppen besluttede at der indhentes erfaringer (best practice) fra kommuner der har ændret procedure.

**10. DUT- kompensation for socialtilsyn. -** Rammeaftale Midt og Nords henvendelse til KL

**Baggrund:**

Den Administrative Styregruppe for Social- og Specialundervisningsområdet (DASSOS) i midtjylland, har pr. 11/3 henvendt sig til KL vedrørende manglende DUT-kompensation i forbindelse med dimensionering af Socialtilsyn. Efterfølgende har den administrative styregruppe for social- og specialundervisningsområdet i Nordjylland (DAS) 25/3 skrevet til KL, hvor de bakker op omkring Midtjyllands henvendelse.

Onsdag 7/5 har repræsentanter fra Midtjylland (formand for den administrative styregruppe(DASSOS), formand for arbejdsgruppen bag notatet og chefkonsulent fra Sekretariatet) møde med KL om sagen.

Vedhæftet er Midtjyllands skrivelse til KL og deres notat omkring dimensioneringen af Socialtilsyn Midt samt brev fra DAS-Nordjylland.

**Indstilling:**

Sekretariatet indstiller:

* Styregruppen drøfter om man skal støtte og tilslutte sig Region Midtjylland og Region Nordjylland.

**Bilag:**

* Midtjyllands skrivelse til KL
* Notat omkring dimensioneringen af Socialtilsyn Midt
* Brev fra DAS-Nordjylland.

**Beslutning:**

* Styregruppen drøftede sagen
* Det blev oplyst på mødet at KL ikke rejser en DUT-sag og det tog styregruppen til efterretning

**11. Nyt fra netværksgrupperne – udsat fra møde 11/4**

**Baggrund:**

Følgende orientering om arbejdet i netværksgrupperne.

*Børn og Unge*

* **Orientering om proces med samarbejde med Socialtilsynet –**
	1. Om kommunerne ønsker en fælles orientering/oplæring i tilbudportalens nye søgemuligheder vedr. plejefamilier?
	2. Behovet for søgemuligheder m.m. på tilbudsportalen drøftes
	3. Hvordan kommunerne ønsker informationsmøder med nye plejefamilier
	4. Akutplejefamilier
* **Nyt fra Styregruppen** – Oplæg ved Svetlana Sokolska bl.a. om Udviklingsstrategi 2015, Hjerneskadeprojektet, De mest specialiserede tilbud, Takstanalyse budget 2014, Politikertemamøde.
* **Input til Fokusområder 2015** – Netværksgruppen mener at Børn og Unge området er godt omfattet.
* **Status på Børnehus Sjælland** - Leder af Børnehus Sjælland, Kim Risom Rasmussen, har deltaget i dette punkt. Netværksgruppen drøftede forskellige erfaringer og problemstillinger med lederen af Børnehus Sjælland.

Det var aftalt i Netværksgruppe at Børnehus Sjælland og Tilsyn bliver faste punkter på dagsorden.

* **Mulighed for videokonferencer** – nu er der en mulighed at deltage i netværksmøder via videokonferencer. Netværksgruppen håber at det vil blive mere motiverende for kommuner som lægger langt fra Roskilde at deltage i netværksmøder.

*Voksne Sindslidende*

* **Input til Fokusområder 2015 vedr. 4)Psykiatriområdet herunder pensionsreformens betydning og ungeområdet (15-25 årige).**

(…) I 2015 vil følgende temaer være centrale og således blive gjort til genstand for analyse og drøftelse af udviklingsperspektiver:

1) Specialisering – behov for en bredere definition og større fleksibilitet. Her vil kommunernes organisering af tilbud på psykiatriområdet blive særligt relevant at sætte fokus på. *Tovholder gør opmærksom på at der skal undgås evt. overlap med pkt. 2) og 4) og blanding af forskellige ting sammen*

2) Udvikling og kvalitet i pladser til borgere med psykiatriske diagnoser, herunder vurdering af muligheder for andre anbringelsestyper, eksempelvis § 85 tilbud. *Dette bør afgrænses til tilbud til borgere med psykiske problemer og stærkt udadreagerende adfærd, for jf. beskrevet andre steder, så vil den enkelte kommune i de kommende år give tilbud i nærmiljøet, bl.a. via §85-støtte og midlertidige boliger/bofællesskaber.*

*”De unge” behandles i pkt. 5).*

3) Førtidspensionsreformens betydning på psykiatriområdet med et særligt fokus på anvendelse af ressourceforløb. *Jeg tænker ikke, at vi skal lave et særskilt arbejde om dette. Det vil andre tage sig af at evaluere på.*

4) Behandlingspsykiatri / Socialpsykiatri, snitfalder og opgaveløsning mellem kommuner og Region. Her vil der særligt være fokus på spiseforstyrrelser, dobbeltdiagnoser *og samlede behandlings-flow for borgere, der får støtte fra flere aktører. Det er også et emne, som behandles i Sundhedsaftale-samarbejdet. Der er indbudt til fælleskonferencer i foråret 2014 om dobbeltdiagnoser, og der er også initiativer i gang om indførelse af Åben Dialog på tværs af kommuner - region. Og der kan være mere lokale eller klynge-baserede tiltag i gang (udskrivningskoordinatorer på regionens psykiatriske sengeafdelinger eller ”fremskudte sagsbehandlere”).*

*Der skal følges op med udbredelse af anbefalingerne fra LEAN-forløbet på skizofreniområdet til hele regionen og til andre diagnoseområder.*

*Der kan overvejes yderligere fælles uddannelse/kompetenceudvikling af medarbejdere på tværs af sektorer.*

*Der er flere tiltag i gang, og flere vil komme til. Alene at få et overblik over, hvad der er i gang og med hvilke aktører, vil være meget nyttigt til vidensdeling.*

5) Ungeområdet ( 15-25 årige*): Her er brug for belysning af den vækst, der opleves i antallet af unge med forskellige psykiske problemer – og hvad der kan være årsager til væksten, hvad der kan være mulige tiltag for at forebygge denne vækst m.v.*

*6) Regerings handlingsplan for det samlede psykiatriområde:*

*Regeringen vil i april/maj 2014 fremlægge en handlingsplan for det samlede psykiatriområde (som opfølgning på rapporten fra Regeringens Psykiatriudvalg i 2013).*

*Denne handlingsplan vil også udpege områder, som skal være i fokus i 2014 og videre frem. Netværksgruppen bedes udarbejde forslag til hvilke initiativer, som synes relevante at kommunerne samlet eller i klynger tager handling på.*

*Voksne Handicappede*

* **Oplæg om Stevns Kommunes håndtering af §§ 83 og 85-** Anne Hagstrøm orienterede om, at Stevns er en kommune med 22.000 indbyggere. Håndteringen af §§ 83 og 85 bygger på en Centerstruktur med Social, sundhed og ældre samlet under et. Centret bevilger hjælpemidler og har udførersiden både for 85 og 83 med afsæt i en dialogbaseret BUM. Har en sag to aktører, skal den overordnede plan for borgeren fastlægges. Der træffes kun én afgørelse og aflægges ét besøg i hjemmet. Det kan eventuelt være med to personer. Stevns befinder sig pt. på en ”træningsbane”. Afsættet for indsatsen i Stevns er ikke økonomi. Og nogle af tiltagene koster det samme. På Stevns arbejder man med langsigtede indsatser, der går ud over det enkelte budgetår. Stevns er ikke nået frem til at blande udførersiden endnu. Det ligger som det næste.

Stevns oplever, at § 83 området bliver mindre stramt styret på servicedeklarationer, mens § 85 omvendt bliver ”strammere” styret. Stevns har endnu ikke oplevet, at borgernes frie valg i forhold til § 83 har givet udfordringer. Det kan dog vanskeliggøre planlægningen, men samtidig er nogle af de private leverandører på 83 mere fleksible.

Der er samarbejde med mentorerne på beskæftigelsesområdet i Stevns Kommune.

Sammenfattende oplever Stevns, at det ”samlingen” af §§ 83 og 85 udfordrer

* 1. Kultur og tillid mellem medarbejder- og faggrupper
	2. Forståelse for investeringer udover budgetår hos politikere og
	3. Samarbejde på tværs
* **Nyt fra Styregruppen** – Oplæg ved Svetlana Sokolska bl.a. om Udviklingsstrategi 2015, Hjerneskadeprojektet, De mest specialiserede tilbud, Takstanalyse budget 2014, Politikertemamøde.
* **Input til Fokusområder 2015** - Netværksgruppen er generelt positiv overfor de kommende fokusområder. Temaerne er godt afgrænsede og aktuelle. Netværksgruppen arbejder videre med temadagen i et samspil med Netværksgruppen for sindslidende. Netværksgruppen ser frem til, at tilsynet påvirker evidens/effekt via standardiserede tilsynskoncepter.
* **Workshop om huslejer i sociale botilbud/ konsekvenser af kontanthjælpsreformen** - Netværksgruppens kortfattede brainstorm angående punkter til en temadag pegede på følgende:
	1. Bolig
		1. Oplæg ved KL og eller BL
		2. Oplæg ved relevante boligselskaber (på mødet blev Lejerbo og KAB nævnt)
	2. Afledt effekt på andre ydelsesområder som følge af kontanthjælpsreformen
	3. Rolleskift for medarbejderne, der går fra at være støttende til også at være sanktionerende
		1. Voksende pres på 85
	4. Sindslidende

Der var enighed om, at tovholder arbejder videre frem mod et program ud fra ovenstående (og i samarbejde med Netværksgruppen for sindslidende)

* **Eventuelt tema til næste møde den 25. april** - §§ 107/108/105 – hvordan bevilger man Susanne Rasmussen, Næstved og Lise Rasmussen Lolland laver oplæg mens resten forbereder bud på egen praksis. Herudover kommer program for temadag op.

*Økonomi*

* **Ledsagelse og støtte i ferier, weekender, mv. til borgere i sociale -** Økonomigruppen anbefaler, at de to filer gøres tilgængelige på Rammeaftalesekretariatets hjemmeside. Problemstillingen er diskuteret i økonomigruppen, som hæfter sig ved den meget præcise formulering i socialministerens brev, hvor det fremhæves, at borgerne ikke har et retskrav på ferie i henhold til serviceloven. Det præciseres endvidere, at vælger en kommune i sit serviceniveau at inkludere ferie, kan kommunen ikke opkræve borgeren for ledsagelse. Der er ikke tale om en lovændring, men en præcisering af gældende ret.

Økonomigruppen vurderer, at omkostninger til ferie ikke kan medregnes i taksten ud fra princippet om omkostningsægthed. Såfremt en borger deltager i ferie skal der ske særskilt opkrævning herfor, med mindre alle borgere deltager i ferie og ferien kan ses som en integreret del af det pågældende tilbud. Dette kan ses helt analogt til kørsel, som heller ikke kan indregnes i taksten med mindre alle benytter kørslen.

* **Præcisering af indhold i takstanalyse regnskab 2013 v/John. Herunder nye tiltag i form af 1) en ny tabel over belægningsprocent per driftsherre. en ny tabel over paragraf 108 per driftsherre, da denne paragraf fylder mest. -** Formanden for økonomigruppen skal lave første udgave af denne udvidede takstanalyse, hvilket forudsætter, at KL tilvejebringe de overordnede tal og at alle kommuner leverer de nødvendige tal.
* **National koordinationsstruktur – har økonomigruppen en rolle? -**Økonomigruppen må forventes at få en rolle, hvis der skal kigges på en konkret institution eller tilbud med behov for økonomisk redning eller genopretning.
* Økonomigruppen er bekendt med, at blandt andet region sjælland ønsker at kigge på håndteringen af brugernes betaling på forsorgshjem. Økonomigruppen anbefaler, at problemstillingen sendes til udtalelse i økonomigruppen og i kredsen af leder af forsorgshjem og krisecentre.

**Indstilling:**

Sekretariatet indstiller:

* At styregruppen tager orienteringen til efterretning

**Beslutning:**

* Styregruppen tog orienteringen til efterretning

**12. Nyt fra K17**

**Baggrund:**

Hermed følger orientering fra K17-møde vedrørende status på markedsmodning.

* Styregruppen for Rammeaftale Sjælland godkendte på mødet den 11. april materialet med henblik på, at Holbæk Kommune kunne materialet i høring i FUS-kommunerne. Styregruppen besluttede, at der skulle skrives et uddybende notat om problemstillinger ved udbuddet til brug for, at K17 blev orienteret om udbuddet. K17 tog på mødet den 25. april notatet til efterretning og tiltrådte en ny tidsplan, som medfører, at udbudsmaterialet offentliggøres efter sommerferien.
* Notatet vedlægges til orientering. Endvidere vedlægges til orientering et notat om tidsplan, som også blev sendt til K17.

Tidsplan, som er godkendt i K17:

|  |  |
| --- | --- |
| **Dato** | **Aktivitet** |
| 25. april | Møde i K17 |
| 9. maj | Styregruppemøde, Rammeaftale, Region Sjælland |
| Senest 15. maj | Tilrettet materialet sendes i uformel høring hos FUS-kommuner  |
| Ultimo maj | Orienterings/spørgemøde, FUS kommunerne |
| 4. juni | Frist for kommunernes uformelle tilbagemelding |
|  |  |
| Senest 10. juni | Materialet sendes i formel høring hos FUS-kommuner |
| 30. juni | Frist for kommunernes formelle tilbagemelding + fuldmagt |
| Ultimo august | Offentliggørelse |
| 15. oktober | Tilbudsfrist |
| 1. januar 2015 | Kontraktstart |

Referat fra møde 25/4 i K17 er vedlagt i bilag.

**Indstilling:**

Sekretariatet indstiller:

* At styregruppen tager orienteringen til efterretning.

**Bilag:**

* Referat fra møde i K17, 25/4

**Beslutning:**

* Styregruppen tog orienteringen til efterretning

**13. Nyt fra KKR – udsat fra møde 11/4**

**Baggrund:**

KKR Sjælland har holdt møde 10. marts med behandling af bl.a. forslag til udviklingsstrategi 2015, projekt om senhjerneskadede, ekspertpanelets indstilling af de mest specialiserede tilbud og takstanalyse for budget 2014. KKR anbefaler anbefaler udviklingsstrategien til godkendelse i kommunerne. Ift. projektet om senhjerneskadede og ekspertpanelets indstilling om de mest specialiserede tilbud tog KKR orienteringen til efterretning. Ift. takstanalysen anbefaler KKR en takstreduktion på 1½ procent (excl P/L - løn og prisfremskrivning.)

**Indstilling:**

Sekretariatet indstiller:

* At styregruppen tager orienteringen til efterretning

**Bilag:**

* Referat fra møde i KKR Sjælland 10/3-2014:

<http://kl.dk/ImageVaultFiles/id_66893/cf_202/Referat_af_KKR_m-de_den_10.PDF>

**Beslutning:**

* Styregruppen tog orienteringen til efterretning

**14. Nyt fra Sekretariatet – udsat fra møde 11/4**

jf. mødepunkt 11/4, 14) Autismecenter Vestsjælland, har Slagelse trukket sagen og styregruppen har derfor ikke behandlet sagen.

Netværksmøde 2/4 i KL:

* Præsentation af Center for velfærdsteknologi,
* Analyse af de sikrede institutioner,
* Den Nationale Koordinationsstruktur,
* Rammeaftalesamarbejdet på tværs

Der vil på mødet blive givet en orientering

**Indstilling:**Sekretariatet indstiller:

* At styregruppen tager orienteringen til efterretning

**Beslutning:**

* Styregruppen tog orienteringen til efterretning

**15. Evt.**

Næste møde 15/8 i Roskilde